CELEX: 32007R0786
Language: fi
Date: 2007-07-04 00:00:00
Title: Komission asetus (EY) N:o 786/2007, annettu 4 päivänä heinäkuuta 2007 , endo-1,4-beeta-mannanaasi EC 3.2.1.78 -valmisteen (Hemicell) hyväksymisestä rehun lisäaineena   (ETA:n kannalta merkityksellinen teksti)

5.7.2007   
            
            
               FI
            
            
               Euroopan unionin virallinen lehti
            
            
               L 175/8
            
         
      KOMISSION ASETUS (EY) N:o 786/2007,
   annettu 4 päivänä heinäkuuta 2007,
   endo-1,4-beeta-mannanaasi EC 3.2.1.78 -valmisteen (Hemicell) hyväksymisestä rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan hyväksynnän myöntämisperusteet ja -menettelyt.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdassa vaaditut tiedot ja asiakirjat.
            
         
               (3)
            
            
               Hakemus koskee endo-1,4-beeta-mannanaasi EC 3.2.1.78 -valmisteen (Hemicell), jota tuottaa Bacillus lentus (ATCC 55045), hyväksymistä käytettäväksi broilerien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’viranomainen’, totesi 21 päivänä marraskuuta 2006 antamassaan lausunnossa (2), että endo-1,4-beeta-mannanaasi EC 3.2.1.78 -valmisteella (Hemicell), jota tuottaa Bacillus lentus (ATCC 55045), ei ole haitallisia vaikutuksia eläinten terveyteen, ihmisten terveyteen tai ympäristöön. Se totesi myös, ettei valmiste aiheuta muita riskejä, joiden vuoksi hyväksyntää ei voitaisi myöntää asetuksen (EY) N:o 1831/2003 5 artiklan 2 kohdan mukaisesti. Viranomaisen antamassa lausunnossa suositellaan asianmukaisia toimenpiteitä käyttäjien turvallisuuden takaamiseksi. Erityisvaatimuksia markkinoille saattamisen jälkeisestä seurannasta ei lausunnon mukaan tarvita. Lausunnossa vahvistetaan myös asetuksessa (EY) N:o 1831/2003 säädetyn yhteisön vertailulaboratorion toimittama kyseisen rehun lisäaineen analyysimenetelmää koskeva raportti.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruoansulatusta edistävät aineet” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä heinäkuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  Eläinten rehuissa käytettäviä lisäaineita, tuotteita tai aineita käsittelevän tiedelautakunnan lausunto entsyymivalmisteen Hemicell® Feed Enzyme (beeta-D-mannanaasi) turvallisuudesta ja tehosta broilereille tarkoitetun rehun lisäaineena asetuksen (EY) N:o 1831/2003 mukaisesti. Annettu 21 päivänä marraskuuta 2006. The EFSA Journal (2006) 412, 1-12.
   
      LIITE
      
                  Lisäaineen tunnistenumero
               
               
                  Luvanhaltijan nimi
               
               
                  Lisäaine
                  (kauppanimi)
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolon päättyminen
               
            
                  Aktiivisuusyksikköä/kg täysrehua, kosteuspitoisuus 12 %
               
            
                  Luokka: Eläintuotantoon vaikuttavat lisäaineet. Funktionaalinen ryhmä: ruoansulatusta edistävät aineet
               
            
                  4a3
               
               
                  ChemGen Corp., jota edustaa Disproquima S.L.
               
               
                  Endo-1,4-beeta-mannanaasi
                  EC 3.2.1.78 (Hemicell)
               
               
                  
                               
                           
                           
                              Lisäaineen koostumus:
                              Endo-1,4-beeta-mannanaasivalmiste, jota tuottaa Bacillus lentus (ATCC 55045) ja jonka vähimmäisaktiivisuus on:
                              nestemäisenä:
                              7,2 × 105 U (1)/ml
                           
                        
                               
                           
                           
                              Tehoaineen ominaispiirteiden kuvaus:
                              Endo-1,4-beeta-mannanaasi, jota tuottaa Bacillus lentus (ATCC 55045)
                           
                        
                               
                           
                           
                              Analyysimenetelmä (2)
                              
                              Endo-1,4-beeta-mannanaasin määritysmenetelmä, joka perustuu pelkistävän sokerin kolorimetriseen määritykseen dinitrosalisyylihapporeagenssilla.
                           
                        
               
                  Broilerit
               
               
                  —
               
               
                  79 200 U
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Käsittelyn aikana on käytettävä hengityksensuojainta ja suojalaseja.
                           
                        
                              3.
                           
                           
                              Käytetään rehuseoksissa, joissa on paljon galaktomannaania sisältävää hemiselluloosaa (esim. soija ja maissi).
                           
                        
               
                  25. heinäkuuta 2017
               
            
         (1)  1 U on entsyymimäärä, joka tuottaa 0,72 mikrogrammaa pelkistäviä sokereita (mannoosiekvivalentteina) substraattia sisältävästä mannaanista (johanneksenleipäpuujauhe) minuutissa (pH 7,5 ja 40 °C).
      
         (2)  Analyysimenetelmiä koskevia yksityiskohtaisia tietoja on saatavilla yhteisön vertailulaboratorion verkkosivuilla osoitteessa: www.irmm.jrc.be/html/crlfaa/